ไฟแนนซ์ทูเดย์
โดย...ใจฮิน
1 ก.พ. 2560

โดย...ใจฮิน
แม้ว่าคลังจะปรับเพิ่มจีดีพีปีนี้จาก 3.4% เป็น 3.6%  แต่ กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ยังเก็บกระสุนอีกเพียบที่จะออกมาดันให้เศรษฐกิจโตได้เกิน 4%
สมชาย พูลสวัสดิ์ อธิบดีกรมสรรพสามิต เก็บเงียบเรื่องเสนอให้คณะรัฐมนตรีเก็บภาษีสรรพสามิตน้ำมันเครื่องบิน และน้ำมันเครื่องหล่อลื่น ทำให้ได้เงินภาษีปีนี้ 7,000-8,000 ล้านบาท ซึ่งถือว่าเป็นแค่ประเดิมรับปีใหม่เท่านั้น หลังจากนี้จะมีการเสนอเก็บภาษีใหม่อีกหลายตัวที่ทำให้ได้เงินภาษีเพิ่มอีกเป็นหมื่นล้าน
บริษัทประกันเริ่มมีการปรับทัพรับมือปีใหม่ที่เศรษฐกิจและธุรกิจยังผันผวน โดยบริษัท กรุงเทพประกันชีวิต ได้แต่งตั้ง วิพล วรเสาหฤท ดำรงตำแหน่งผู้จัดการใหญ่ของบริษัท โดยมีผลตั้งแต่วันที่ 1 มี.ค. 2560 เป็นต้นไป